Viborger Samler, 1837-05-12
Ved Auctionen i Løverdags over BaggesvognGaard og Gods gjordes det høieste Bud, 90,200 Rbd. af Hr. Justitsraad, Ridder Fjelstrup til Sindinggaard i Commission for Hr. Proprietair Nyholm til Sohngaardsholm. Budet approberedes. Under Motto: "Skinnet bedrager, har en Jndsender i den hempelske Avis ladet indføre følgende sandfærdige Begivenhed, som et sørgeligt Exempel paa, hvor let et Sammenstod af tilfældige Omstændigheder kan kaste Skygge paa uskyldig Mand og give letfærdige Tunger Stof til skammelig Bagvaskelse: en fattig Borgermands Kone, som undertiden søger at fortjene Lidet ved at sælge Brød, passerede for en fjorten Dags Tid siden med en Kurv Brød paa Armen forbi Hjørnegaarden ved Amtstuen, da hun ved Udgangen fra Hans Jensens Stræde til Nørregade blev overgydet med Jndholdet af en pot de chambre, der blev udkastet fra et Vindue i 3die Etage i bemeldte Gaard, og hvorved hendes Klæder og Brødet blev bedærvet af den uteerligste Ureenlighed. Besynderligt nok, det blinde Tilfælde har engang forud paa samme Sted ført Konen hen under en lignende CloakStrøm, der dog knap dengang havde saa uheldige Følger for hende. Besynderligt nok, det blinde Tilfælde havde allerede forud ført hende, med en Brødkurv paa Armen, Gaardens Beboer (besynderligt nok en Bager) imøde paa Gaden, hvor han, af en Feiltagelse, anfaldt og mishandlede hende, fordi hun solgte Brød. Besynderligt nok, kom han, tilfældigviis og uden at mene Noget dermed, til, ved Bortgangen fra Politiretten (for hvilken han af hende blev draget til Ansvar, og maatte bøde for sit Angreb) at yttre: "at han nok skulde finde hende, eller have hende i Erindring." Og nu, besynderligt nok, førte Tilfældet ham, uden al Hensigt, op i det Vindue, hvorfra det Udkastede kom, saa han der blev seet, saavel kort forud som strax efter at Gierningen var skeet, af forskjellige Personer; men takket være dog Nemesis, som holdt sin Haand over den skyldige, saa han ikke blev seet der i selve Gierningens Øieblik, Hr. Justitsraad og Borgemester Ræder har taget til Gjenmæle imod en annonym Jndsender, som i Aarhuus Stiftstidende havde yttret, at det kongl. Rentekammer formeentlig urigtig har bevilget 440 – Favne Brosteen, til Brolægningen af Søndergade i Horsens, iblandt andre paa den Grund, at Stænderforsamlingen i Viborg med 40 Stemmer imod 10 petitionerede om, at ingen Kjøbstædgade maatte brolægges, eller andre betydelige Veiarbeider paabegyndes, forinden den forventede Communal-Bestyrelse træder i Kraft." Efter at have oplyst, at Horsens Jndvaanere paa deres egen Bekostning have brolagt de Gader, hvorigjennem Hovedlandeveien fører, og at det kongl. Rentekammer ikke har villet indrømme, at Horsens Hartkorn er frit og derfor – skjøndt imod Byens Protest – aarlig ladet Byens Hartkorn ansætte til Landeveis-Arbeide in natura, slutter Hr. Justitsraaden med den Forsikring: at det kongl. Rentekammer saaledes hverken har begaaet Uret imod Landmændene, eller viist Mangel paa Opmærksomhed imod Stænderne, eller gjort sig skyldig i crimen læse majestatis, hvorimod den anonyme Forfatter synes at gjøre sig skyldig i stor Uforsigtighed, naar han offentligen optræder som Klager, hvor han ikke kjender Forholdene &c.